farsa lejn… Il-Ħamrun ta' mitt sena ilu llum il-Ħamrun huwa wieħed mill-ikbar postijiet li nsibu fi gżiritna. Dan l-iżvilupp ilu ġej is-snin. Kien għalhekk f'waqtu l-motto tal-Ħamrun Malajr Nikber'. Kif kienet il-popolazzjoni tal-Ħamrun ta' mitt sena ilu7 B'xorti tajba fil-gazzetta tal-Gvern tal-25 ta' Frar tas-sena 1898 insibu lista ta' Maltin li f'dik is-sena kellhom id-dritt tal-vot biex jagħtu l-għażla tagħhom fl-elezzjonijiet tal-Kunsill tal-Gvern li kellhom isiru f'dawk iż- żminijiet. Din il-lista ma tiġborx il-popolazzjoni Maltija kollha iżda biss lil dawk li kellhom xi. proprjetà jew xi professjoni. Kienu żminijiet t'hekk. Din il-lista iżda se tgħinna biex għallinqas naraw parti sew mill-popolazzjoni Ħamruniża ta' mitt sena ilu. Din il-lista tiġbor fiha l-ismijiet ta' mija u ħamsa u disgħin ruħ. L-akbar għadd ta' nies irreġistrati f'din il-lista kienu f'Via San Giuseppe, illum magħrufa bħala Strada Rjali. Hawnhekk insibu mija u sittax- il ruħ. Id-djar mibnija kienu diġà jlaħħqu 'l fuq minn ħames mija kemm hu hekk Vincenzo Bonello kien joqgħod fid-dar nru. Fost l-ismijiet tan-nies li kienu jgħixu f'din it-triq insibu lil Carlo Darmanin. Dan kien joqgħod fid-dar nru. Temistocle Conti, li kellu rabta kbira mill- Parroċċa ta' San Gejtanu, kien joqgħod fid-dar nru. 152 u s-surmast Orlando Crescimanno, li kien tant magħruf għall-kompożizzjonijiet tal-marċi funebri kien joqgħod fid-dar nru. L-inħawi tal-Ħamrun fi żmenijiet imbiegħda F'Casa Leoni kien joqgħod kaptan Ingliż li kien man-Navv. Il-kappillan tal-Ħamrun, Dun Ġużepp Muscat kien joqgħod f'din it-triq fid-dar nru. Insibu aktar qassisin li kellhom id-dar tagħhom f'din it-triq bħal ma kien Monsinjur Dun Franġisk Bonnici li kien il-fundatur ta' l-Istitut ta' San Ġużepp li dan kien joqgħod fid-dar nru. Fil-Casa Piccole Suore kien joqgħod il-qassis Dun Gammari Galea Mus- cat u fid-dar nru. 143 insibu li kien joqgħod il-kjeriku Pawlu Sammut. F'dawn l-inħawi ta' l-istess triq kienu joqgħodu żewġ tobba. It-tabib Ġużeppi Portelli kien joqgħod f'dar nru. 238 u t-tabib Giovanni Zammit kien joqgħod fid-dar nru. Filwaqt li inkomplu niflu din il-lista elettorali nindunaw li hawnhekk f'dar nru. 5 kien joqgħod l-avukat Salvatore Caruana Dingli u fid-dar nru. 205 kien joqgħod l-Onorevoli Cesare Darmanin li dan mid-dehra kien membru tal- Kunsill tal-Gvern. Imbagħad fid-dar nru. 323 kien joqgħod in-nutar Emmanuele Lauron. F'din il-lista wieħed jista josserva ċerti kunjomijiet li sa llum għadhom komuni fil-Ħamrun bħal Frendo, Farrugia, Mifsud u oħrajn iżda imbagħad insibu kunjomijiet li jidhru li għebu mill-ħajja Ħamruniża bħal Danza, Desira, Gera, Grungo, Lucano, Levanzin, Orlando u Serra. F'din il-lista ta' nies li kellhom id-dar tagħhom f'Via San Giuseppe insibu lil Vincenzo Preca. Dan kien jiġi missier Dun Ġorġ Preca. Mid-dehra d-dar tiegħu kienet għadha kif inbniet, kemm hu hekk dan ma kellux numru tal-bieb iżda ittra E. Fi Strada San Gaetano insibu lista ta' tlettax-il ruħ li kellhom id-dritt tal- vot iżda f'din it-triq mitt sena ilu kien hemm diġà 'l fuq minn disgħin dar mibnija kemm hu hekk f'dar nru. 94 kien joqgħod Karmenu Debono. F'din it- triq insibu wkoll l-isem ta' qassis, Dun Ġużepp Rizzo li kellu d-dar nru. 90 filwaqt li l-avukat Ġużeppi Cauchi kien joqgħod fid-dar nru. Hawnhekk laqatni l-kunjom Leone li illum jidher li għeb mill-Ħamrun. Broad Street kienet għadha fil-bidu tagħha tant li d-djar f'din it-triq lanqas kienu għadhom numerati. Hawnhekk kien joqgħod n-nutar Franġisk Schembri. Fl-1898 Triq id-Duka ta' Edinburgh kienet diġà magħrufa hekk u fiha diġà kien hemm numru ta' djar kemm hu hekk fid-dar nru. 23 insibu lil Ġużeppi Stellini. Kunjom ieħor li jiġbed ħafna l-attenzjoni f'din il-lista huwa l-kunjom Rodenas. Carmelo Felice Rodenas kien joqgħod fi Pjazza San Pawl. Kunjom ieħor li jiġbed ħafna l-attenzjoni huwa l-kunjom Scargall Rinaldi. Dan kien joqgħod f'dar immarkata nru. 15 Sqaq San Pawl, Via Marsa. F'din il-lista wieħed josserva li ċerti toroq li llum huma tant popolari kienu għadhom fil-bidu tagħhom bħal Strada Oratorio. Hawnhekk l-akbar numru tad-djar immarkati kien in-numru 7 imbagħad fi Strada San Giorgio kien hemm żewġ persuni biss li kellhom id-dritt tal-vot. Dawn kienu Gaetano u Roberto Cesareo, li mid-dehra kienu aħwa għax kienu joqgħodu fl-istess dar. Fit-Triq Santu Wistin (li mid-dehra kienet għadha wkoll fil-bidu tagħha) kien hemm biss madwar għoxrin dar. F'waħda minnhom kien joqgħod il-Konti Vincenzo Fontana. Strada Santa Maria kellha wkoll ftit djar. L-ikbar numru kien in-numru 27 u hawnhekk kien joqgħod Achille Arena. Kunjomijiet li laqtuni fil-lista ta' din it-triq kienu Battaille u Zorbois. Kunjom ieħor li mhux daqshekk komuni osservajtu fi Triq San Ġwann. Hawnhekk fid-dar nru. 41 kien joqgħod il-qassis Dun Policarpio Ciccarelli. Permezz ta' din il-lista elettorali wieħed jinduna kemm il-Parroċċa ta' San Gejtanu kienet mifruxa. Semmejna diġà Strada San Giorgio li llum tagħmel ma' Santa Venera, l-istess il-parti ta' Via San Giuseppe li tmiss ma' l-inħawi tal-Fleur de Lvs li Ilum tagħmel ma' Santu Venera. F'din il-lista insibu wkoll Strada Dolore li Ilum tagħmel mal- Gwardamangia u fl-aħħarnett din il-lista insibu wkoll Via Marsa, Via Casal Curmi, Marsa Hill u Lighters Wharf u wkoll l-inħawi Fuori Porta Avvanzata, li Ilum dawn jagħmlu parti mill-Parroċċi tal-Marsa. L-inħawi ta' Villambrosa kienu wkoll abitati għaliex diġà kienu mibnija 'l fuq minn ħamsin dar. Kif rajna din il-lista elettorali tatna stampa, għalkemm mhux kompluta, tal-qagħda tal-Ħamrun ta' mitt sena ilu. Il-knisja ta' Santunuzzo fi Triq il-Kbira, ħafna snin ilu.